જાતને જાણવા જગતને જાણવું પડે. પરંતુ જગતને જાણવા માટે એના જેવા થવાની જરૂર નથી. જગત તો દૂધ જેવું છે. એમાં આપણે મેળવણ નાખી દહીં બનાવવાનું છે, જેમાંથી ‘નવનીત’ કાઢી શકાય. મેળવણ ખાટું હશે તો દહીં ખાટું થશે, એટલે મેળવણની જાત શુદ્ધ રહે એટલું જ આપણે જોવાનું, તદુપરાંત યોગ્ય પ્રમાણ પણ જોઈએ. તપેલાભર દૂધ માટે ચમચી મેળવણ ન ચાલે. કેવળ આપણે સજ્જન થઈને જીવીએ એટલું પૂરતું નથી. સજ્જનતા વધવી જોઈએ, વ્પાયક થવી જોઈએ.